ROMÂNIA   		                               	                                  APROBAT : 
JUDEŢUL TIMIŞ                                                                     	                 PRIMAR,
MUNICIPIUL TIMIŞOARA                                                                 Nicolae Robu
Nr. SC2017-3047 din 08.02.2017  


                                                                   R E F E R A T,

     privind aprobarea dobândirii de către Municipiul Timişoara, a terenului ce face obiectul renunţării la dreptul de proprietate de către 
                                      S.C. ANALOG CONSTRUCŢII S.R.L. 

Având în vedere adresa înregistrată cu nr. CT2016-6998 din 07.12.2016, prin care S.C. Analog Construcţii S.R.L., cu sediul în Timişoara str. J. H. Pestalozzi nr.22, reprezentată de către Bîcov Alexandru-Alin, în calitate de administrator, prin care ne înştiinţează că, renunţă la dreptul de proprietate asupra imobilului-teren, situat Timişoara str. Augustin Coman nr.8-10, înscris în C.F. nr.417062-Timişoara, în suprafaţă de 1.665 m.p., reprezentând teren intravilan, având categoria de folosinţă ”curţi- construcţii ” ;
Având în vedere “Actul de dezmembrare” autentificat sub nr.1097 din 02.10.2009, la Societatea Profesională Notarială ”Vraşti-Albu”, de către Notar Public, Albu Adrian-Caius, din care rezultă că, imobilul-teren, menţionat mai sus, a fost dezlipit din nr. topo.527/3/3-5/1, în suprafaţă totală de 14.102 m.p., înscris în C.F. nr.404883-Timişoara(conversie a C.F. nr.144714), aflat în proprietatea S.C. Analog Construcţii S.R.L. Timişoara ;
Având în vedere Încheierea nr.153509, emisă de către O.C.P.I. – Timiş, prin care se admite rectificarea suprafeţei de teren, dezlipită conform actului menţionat anterior, de la 1748 m.p. la 1665 m.p. ;
Având în vedere, “Declaraţia" autentificată sub nr.2192 din 22.11.2016, la Societatea Profesională Notarială ”Vraşti-Albu”, de către Notar Public, Albu Adrian-Caius, prin care proprietarul tabular al imobilului-teren menţionat mai sus, reprezentat de către Bîcov Alexandru-Alin, declară că, renunţă la dreptul de proprietate asupra acestuia. Conform înscrisului în C.F. nr.417062-Timişoara, partea III, pentru imobilul-teren, menţionat mai sus, nu sunt înscrise sarcini sau servituţi ;
În conformitate cu prevederile art.562, alin.2 , din Legea nr.287/2009 - privind Codul Civil, în C. F. nr.417062-Timişoara, a fost notat actul notarial, prin care S.C. Analog Construcţii S.R.L., renunţă la dreptul de proprietate ;
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	Având în vedere cele menţionate mai sus şi faptul că, din documentaţia întocmită cu ocazia dezmembrări, rezultă că, destinaţia imobilul-teren, este “pentru drum”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică :

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara str. Augustin Coman nr.8-10, înscris în C.F. nr.417062-Timişoara, în suprafaţă de 1.665 m.p., reprezentând teren intravilan, având categoria de folosinţă ”curţi - construcţii ”, care face obiectul renunţării la dreptul de proprietate, de către S.C. Analog Construcţii S.R.L., şi totodată, trecerea terenului respectiv, din domeniul privat al municipiului în domeniul public al Municipiului Timişoara.
 
 
                                               VICEPRIMAR,
		                              Imre Farkas




              		        DIRECŢIA CLĂDIRI, TERENURI şi
	    			            DOTĂRI DIVERSE, 
					         Mihai Boncea


 

               SERVICIUL TERENURI, BANCA DE DATE URBANE şi CADASTRU,
                                  Ştefan Brihac




                                                              CONSILIER,						         
                                                             Ilie Dumbravă  					           



 
                                                       SERVICIUL JURIDIC,
						           Gabriela Iova

